
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 333 

15 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ελεγκτικής ομάδας για τη διενέργεια ελέγ¬ 
χου στο Επιχειρησιακό Πρόγραμμα "Περιβάλλον" 1 
Σύσταση ελεγκτικής ομάδας για τη διενέργεια ελέγ¬ 
χου συστήματος διαχείρισης, στα πλαίσια πράξεων 
του Επιχειρησιακού Προγράμματος Αττικής (Γ' 
ΚΠΣ), οι οποίες συγχρηματοδοτούνται από το Ευ¬ 
ρωπαϊκό Γεωργικό Ταμείο Προσανατολισμού και 
Εγγυήσεων -Τμήμα Προσανατολισμού (ΕΓΤΠΕ-Π). 2 
Τροποποίηση και συμπλήρωση της αριθμ. 253/ 
128314/Β6 (ΦΕΚ1538-Β) Υπουργικής απόφασης. . 3 

Τροποποίηση και συμπλήρωση της αριθμ. Φ253/Β6/ 
1340/11.5.2001 (ΦΕΚ 565-Β) Υπουργικής Απόφασης 4 
Τροποποίηση της 241352/10.2.2005 απόφασης Υπ. 
Αγροτικής Ανάπτυξης και Τροφίμων Έγκριση επι¬ 
χειρήσεων μεταποίησης Βιομηχανικής τομάτας πε¬ 
ριόδου 2005/2006. 5 

Χαρακτηρισμός ως μνημείου του Πειραματικού Σχο¬ 
λείου του Πανεπιστημίου Θεσσαλονίκης, έργο του 
Ελληνα αρχιτέκτονα Δ. Πικιώνη (1935) επίτωνοδών 


Δελμούζου, Αγ. Σοφίας, Ολύμπου και Πλάτωνος 

στη Θεσσαλονίκη. 6 

Επιτροπή Προσφυγών. 7 

Σύσταση Νομικού Προσώπου στο Δήμο Αθηναίων 
Ν. Αττικής με την επωνυμία «Δήμος Αθηναίων- Εθνι¬ 
κός Κήπος». 8 

Αποζημίωση μελών, εισηγητή και γραμματέα Δημοτι¬ 
κής επιχείρησης Ύδρευσης - Αποχέτευσης Ηρά¬ 
κλειας Ν. Σερρών και ορισμός του αντιπροέδρου 

σε πλήρη απασχόληση. 9 

Καθιέρωση υπερωριακής με αμοιβή εργασίας υπαλλή¬ 


λων Δ/νσης Υγείας Ν.Α Αιτωλ/νίας κατά το έτος 2005.10 


ΑΠΟΦΑΣΕΙ Σ 

Αριθ. 538/0051 (1) 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα "Περιβάλλον" 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του Ν. 2860/2000 "Δια¬ 


χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις "(ΦΕΚ 251/ 
τ.Α'/2000). 

2. Την υπ’ αριθμ. 14650/ΔΙΘΕ 85/17.3.2004 απόφαση 
του Υπουργού Οικονομίας και Οικονομικών για την ανά¬ 
θεση των αρμοδιοτήτων στους Υφυπουργούς (ΦΕΚ 519/ 
τ.Β'/17.03.2004). 

3. Την υπ’ αριθμ. 2/27040/0022/31.7.2003 απόφαση του 
Υπουργού Οικονομίας και Οικονομικών "Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000". 

4. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών "Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/2000". 

5. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου για το έτος 2005. 

6. Το εγκεκριμένο ετήσιο πρόγραμμα Τεχνικής Βοήθει¬ 
ας της ΕΔΕΑ, για το έτος 2005. 

7. Την ανάγκη διενέργειας ουσιαστικού ελέγχου στο 
Επιχειρησιακό Πρόγραμμα Περιβάλλον σε ενέργειες του 
Ε.Τ.Π.Α, στο πλαίσιο ελέγχου των προγραμμάτων του Γ 
Κ.Π.Σ. 

8. Το γεγονός ότι από τις διατάξεις αυτής της απόφα¬ 
σης προκαλείται δαπάνη 950 ευρώ, πλέον εργοδοτικών 
εισφορών, για την αμοιβή των ελεγκτών, η οποία θα καλυ¬ 
φθεί από το πρόγραμμα της Τεχνικής Βοήθειας της 
Ε.Δ.ΕΛ., αποφασίζουμε: 

1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου: 

α) στο σύστημα διαχείρισης και ελέγχου της Ειδικής 
Υπηρεσίας Διαχείρισης του Επιχειρησιακού Προγράμμα¬ 
τος "Περιβάλλον", 

β) στην πράξη "Ανάπλαση Παραλίας Καλόγερου Δ. Στυ- 
λίδας" υποέργο 1, που υλοποιείται από το Δήμο Στυλίδας 
Ν. Φθιώτιδος, 

γ) στην πράξη "Διαμόρφωση - Ανάπλαση Οδού Αθ. Διά¬ 
κου (τμήμα μεταξύ Αγίου Κοσμά και Φιλίππου)", που υλο¬ 
ποιείται από το Δήμο Γρεβενών, Ν. Γρεβενών. 

2. Μέλη της Ελεγκτικής ομάδας ορίζονται οι εξής: 

• Άννα Μαργαριτοπούλου, Πολιτικός Μηχανικός, Υπάλ¬ 
ληλος της 51ης Δ/νσης Προγραμματισμού και Ελέγχων 
του Γ.Λ.Κ., ως συντονίστριατης ομάδας ελέγχου. 

• Μαρία Κουσουλάκου, υπάλληλος της 51ης Δ/νσης 
Προγραμματισμού και Ελέγχων του Γ.Λ.Κ. 

• Ιωάννης Αναστασόπουλος, Προϊστάμενος τμήματος 
στην ΥΔΕ Ν. Μαγνησίας 

3. Ο έλεγχος θα διενεργηθεί κατά το χρονικό διάστημα 
από 7.4.2005 έως και 15.4.2005. 

Συγκεκριμένα: 

• Από 7.4.2005 έως και 08/04/2005 στην έδρα της Ειδι¬ 
κής Υπηρεσίας του ΕΠ Περιβάλλον, στην Αθήνα. Σημειώ¬ 
νεται ότι στον έλεγχο της ΕΥΔ δε θα συμμετέχει ο Ανα¬ 
στασόπουλος 

• 11.4.2005: μετάβαση των υπαλλήλων Α. Μαργαριτο- 
πούλου και Μ. Κουσουλάκου στη Στυλίδα. 

• Από 11.4.2005 έως και 12.4.2005 στο Δήμο Στυλίδας 
με επιτόπια επίσκεψη στο φυσικό αντικείμενο. 

• 12.4.2005: μετάβαση της ελεγκτικής ομάδας στα Γρε- 
βενά. 

• Από 13.4.2005 έως και 14.4.2005 στο Δήμο Γρεβενών 
με επιτόπια επίσκεψη στο φυσικό αντικείμενο. 

• 15.4.2005: επιστροφή της ελεγκτικής ομάδας. 

Γιατις διαδοχικές μετακινήσεις της ελεγκτικής ομάδας θα 
χρησιμοποιηθεί Ι.Χ αυτοκίνητο, ή ταξί (εντός των ορίων του 
εκάστοτε νομού), ή οποιοδήποτε μέσο μαζικής μεταφοράς. 

4. Έργο της Ελεγκτικής Ομάδας ειδικότερα είναι: 

• Η παρακολούθηση εφαρμογής συστάσεων προηγού¬ 
μενων ελέγχων του συστήματος (ΐοΙΙονν υρ) 

• Ο έλεγχος της διαδικασίας ένταξης των συγκεκριμέ¬ 
νων πράξεων στο ΕΠ Περιβάλλον. 

• Η διαπίστωση της πορείας υλοποίησης των πράξεων, 
σύμφωνα με τις εθνικές και κοινοτικές διατάξεις, 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου των πράξεων. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου, το αργότερο εντός τριών μη¬ 
νών από την περαίωση του ελέγχου (άρθρο 1 παρ. 1 της 
ΚΥΑ 907/052/2.7.2003, ΦΕΚ 878/2.7.2003 τ.Β'). 

6. Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 3 και 4 
του προοιμίου της απόφασης. 

7. Η απόφαση αυτή να δημοσιευθεί στην Εφημερίδα της 
Κυβέρνησεως. 

Αθήνα, 10 Μαρτίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθ. 537/0051 (2) 

Σύσταση ελεγκτικής ομάδας για τη διενέργεια ελέγχου 
συστήματος διαχείρισης, στα πλαίσια πράξεων του 
Επιχειρησιακού Προγράμματος Αττικής (Γ ΚΠΣ), οι 
οποίες συγχρηματοδοτούνται από το Ευρωπαϊκό Γε¬ 
ωργικό Ταμείο Προσανατολισμού και Εγγυήσεων - 
Τμήμα Προσανατολισμού (ΕΓΤΠΕ-ΙΙ). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τους Καν. (ΕΕ) 1260/1999, 1257/1999, 1750/1999, 
438/2001 και 448/2001 σχετικά με τα Διαρθρωτικά Τα¬ 
μεία, στο Γ ΚΠΣ. 


2. Τις διατάξεις του άρθρ. 17του Ν. 2860/2000 "Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις" (Α, 251), όπωςτροπο- 
ποιήθηκε και ισχύει με τις διατάξεις του άρθρου 23 του 
Ν. 3148/2003 (Α, 136). 

3. Την υπ’ αριθμ. 14650/ΔΙΟΕ 85/0006Α/17.3.2004 από¬ 
φαση του Πρωθυπουργού και Υπουργού Οικονομίας και 
Οικονομικών "Καθορισμός αρμοδιοτήτων των Υφυπουρ¬ 
γών Οικονομίας και Οικονομικών" (Β, 519). 

4. Τις υπ’ αριθμ. 2/4245/0004/24.1.2001 (Β, 97) και 
2/5709/0004/30.1.2004 (Β, 207) αποφάσεις του Υπουρ¬ 
γού Οικονομίας & Οικονομικών "περί κατανομής αρμο¬ 
διοτήτων των Διευθύνσεων: α) Προγραμματισμού και 
Ελέγχων και β) Μελετών και Αξιολόγησης, του Υπουργεί¬ 
ου Οικονομίας και Οικονομικών (ΓΛΚ)". 

5. Το γεγονός ότι από τις διατάξεις αυτής της απόφα¬ 
σης προκαλείται δαπάνη 750 € για την αμοιβή των ελε¬ 
γκτών, πλέον εργοδοτικών εισφορών, η οποία βαρύνει τις 
πιστώσεις του Π/Υ Δημοσίων Επενδύσεων (Πρόγραμμα 
Ενεργειών Τεχνικής Βοήθειας - Υποπρόγραμμα Β'). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ) για το έτος 2005. 

7. Το εγκεκριμένο ετήσιο πρόγραμμα της Τεχνικής Βοή¬ 
θειας της ΕΔΕΑ έτους 2005. 

8. Την ανάγκη διενέργειας ουσιαστικού ελέγχου στο 
Επιχειρησιακό Πρόγραμμα Αττικής, σε δράσεις (ΕΓΤΠΕ- 
ΙΙ), στο πλαίσιο ελέγχου των προγραμμάτων του Γ ΚΠΣ. 

9. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών "Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000" (ΦΕΚ Β,1170). 

10. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών "Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/2000 (ΦΕΚ Β 310), αποφασίζουμε: 

1. Συνιστούμε Ελεγκτική Ομάδα για τη διενέργεια ελέγ¬ 
χου του συστήματος διαχείρισης των πράξεων: 

• Α. "Αναδάσωση Λόφου Πάχης Μεγάρων" [κωδ. ΟΠΣ 
64549], του Μέτρου 4 "Αναδασώσεις και Πυροπροστα¬ 
σία", του Άξονα Προτεραιότητας 2 "Αποκατάσταση της 
ποιότητας ζωής και του περιβάλλοντος", του ΠΕΠ Αττι¬ 
κής, συγχρηματοδοτούμενη από το ΕΓΤΠΕ- Τμήμα Προ¬ 
σανατολισμού. 

• Β. "Ανασχετικά φράγματα στη κοίτη χειμάρρων Βυ- 
ρού και Σκοτεινής Νήσου Αίγινας" [κωδ. ΟΠΣ 84252], του 
Μέτρου 5 "Βασικές Υποδομές στον πρωτογενή τομέα", 
του Άξονα Προτεραιότητας 4 "Μείωση των ενδοπεριφε- 
ρειακών ανισοτήτων με έμφαση στις δυτικές περιοχές, 
στις εσωτερικές ζώνες και στο νησιωτικό χώρο της Περι¬ 
φέρειας Αττικής", του ΠΕΠ Αττικής, συγχρηματοδοτού¬ 
μενη από το ΕΓΤΠΕ- Τμήμα Προσανατολισμού. 

2. Μέλη της ελεγκτικής ομάδας ορίζονται οι εξής: 

• θωμαδάκης Δημήτριος, υπάλληλος της 51ης Δ/νσης 
Προγραμματισμού & Ελέγχων, ως συντονιστής. 

• Μουρελάτου Σταματίνα, υπάλληλος της 52ας Δ/νσης 
Μελετών και Αξιολόγησης, 

• Σουπιάδου Βασιλική, υπάλληλος της ΥΔΕ του Υπουρ¬ 
γείου Περιβάλλοντος, Χωροταξίας και Δημοσίων Έργων. 

3. Ο έλεγχος θα διενεργηθεί κατά το χρονικό διάστημα 
από 4 μέχρι και 8 Απριλίου 2005 στην Ειδική Υπηρεσία Δια¬ 
χείρισης του ΠΕΠ Αττικής, στους Τελικούς Δικαιούχους 
των ανωτέρω πράξεων (Διεύθυνση Αναδασώσεων Αττι- 

κής και Διεύθυνση Τεχνικών Υπηρεσιών Νομαρχιακής Αυ¬ 
τοδιοίκησης Πειραιώς αντιστοίχως), καθώς και στους τό¬ 
πους υλοποίησης των έργων στα Μέγαρα και στην Αίγινα. 

4. Έργο της Ελεγκτικής Ομάδας είναι να διαπιστωθεί: 

• Η ορθή διαχείριση του προγράμματος από τη ΔΑ και 
τους ΤΔ, γενικότερα στο πλαίσιο του ΕΓΤΠΕ-Π και ειδικό¬ 
τερα σε σχέση με τις ελεγχόμενες πράξεις. 

• Η πορεία υλοποίησης των πράξεων, σύμφωνα με τις 
εθνικές και κοινοτικές διατάξεις. 

• Η πληρότητα και νομιμότητα των δικαιολογητικών και 
λοιπών παραστατικών στοιχείων πληρωμών. 

• Η υλοποίηση του φυσικού αντικειμένου των εν λόγω 
πράξεων. 

5. Μετά το πέρας του ελέγχου θα συνταχθεί έκθεση η 
οποία θα παραδοθεί στη Διεύθυνση Προγραμματισμού 
και Ελέγχων το αργότερο εντός τριών μηνών από την πε- 
ραίωση του ελέγχου, για εισήγηση στην Επιτροπή Δημο¬ 
σιονομικού Ελέγχου και έγκριση. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση, σύμφωνα με την υπό στοιχείο 5 
του προοιμίου απόφαση. 

Η παρούσα αποτελεί και έγκριση μετακίνησης της ελε¬ 
γκτικής ομάδας με οποιοδήποτε μεταφορικό μέσο. 

Η εκτός έδρας αποζημίωση και τα έξοδα μετακίνησης 
των μελώντης ελεγκτικής ομάδας θα καλυφθούν σύμφω¬ 
να με την υπό στοιχείο 10 του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-*- 

Αριθ. Φ253/26507/Β6 (3) 

Τροποποίηση και συμπλήρωση της αριθμ. 253/128314/ 
Β6 (ΦΕΚ 1538 Β') Υπουργικής απόφασης. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου β της παραγρ. 3 του άρ¬ 
θρου 2 του Ν.2525/1997 (ΦΕΚ 188 Α') όπως αντικαταστά- 
θηκε με τις διατάξεις της παραγρ.2 του άρθρου 1 του Ν. 
2909/2001 (ΦΕΚ 90 Α'). 

2. Το υπ’ αριθμ. 05/463/21.2.2005 έγγραφο του ΤΕΙ Αθή¬ 
νας και το από 12.1.2005 έγγραφο του Υπουργείου Παι¬ 
δείας και Πολιτισμού Κύπρου. 

3. Τις διατάξεις του άρθρου 27 του Ν. 2081/1992, όπως 
αντικαταστάθηκε από τις διατάξεις της παραγράφου 2α 
του άρθρου 1 του Ν. 2469/1997 (ΦΕΚ38τ.Α'), κατ'εφαρ¬ 
μογή των οποίων βεβαιώνεται ότι από τις διατάξεις της 
παρούσας δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Τροποποιούμε και συμπληρώνουμε την αριθμ. 
Φ253/128314/Β6 (ΦΕΚ 1538 Β') Υπουργική απόφαση 
"Ορισμός των τμημάτων και των σχολών των Πανεπιστη¬ 
μίων, των ΤΈ.Ι και των Ανωτέρων Σχολών Τουριστικών 
Επαγγελμάτων, των Σχολών Τουριστικής Εκπαίδευσης 
της Ελλάδας καθώς και αυτών του Πανεπιστημίου Κύ¬ 
πρου για την εισαγωγή στα οποία απαιτείται εξέταση σε 
ειδικά μαθήματα ή πρακτικές δοκιμασίες, τα αντίστοιχα 
ειδικά μαθήματα και πρακτικές δοκιμασίες για κάθε ένα 


από τα τμήματα και τις σχολές αυτές, τον τρόπο, τον τό¬ 
πο και το χρόνο εξέτασης και βαθμολόγησης της εξέτα¬ 
σης στα ειδικά αυτά μαθήματα και πρακτικές δοκιμασίες 
και κάθε άλλη αναγκαία λεπτομέρεια" ως ακολούθως: 

α) Στο εδάφιο στ της παραγράφου 1 του άρθρου 1 του 
ΚΕΦΑΛΑΙΟΥ Α' και μετά τη φράση "Διεθνών και Ευρωπαϊ¬ 
κών Οικονομικών και Πολιτικών Σπουδών του Πανεπιστη¬ 
μίου Μακεδονίας" προστίθεται η φράση " Διεθνών και Ευ¬ 
ρωπαϊκών Οικονομικών Σπουδών του Πανεπιστημίου Κύ¬ 
πρου, ". 

β) Στο εδάφιο θ της παραγράφου 1 του άρθρου 1 του ΚΕ¬ 
ΦΑΛΑΙΟΥ Α' και μετά τη φράση "Αρχιτεκτόνων Μηχανικών 
του Ε.Μ.Π και των Πανεπιστημίων Αριστοτελείου Θεσσα¬ 
λονίκης, Πάτρας, Θεσσαλίας και Θράκης," προστίθεται η 
φράση" Αρχιτεκτονικής του Πανεπιστημίου Κύπρου,". 

γ) Στο εδάφιο θ της παραγράφου 1 του άρθρου 1 του 
ΚΕΦΑΛΑΙΟΥ Α' και μετά τη λέξη "Φωτογραφίας" προστί¬ 
θεται η φράση" και Οπτικοακουστικών Τεχνών". 

Η παρούσα απόφαση αρχίζει να ισχύει για την εισαγω¬ 
γή υποψηφίων στα τμήματα αυτά από το ακαδημαϊκό 
έτος 2004-2005 και μετά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 5 Μαρτίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. Φ253/2610/Β6 (4) 

Τροποποίηση και συμπλήρωση της αριθμ. 253/Β6/1340/ 
11.5.2001 (ΦΕΚ 565 Β') Υπουργικής Απόφασης 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 3 του άρθρου 2 του Ν. 
2525/1997 (ΦΕΚ 188 Α'), όπως αντικαταστάθηκε με τις 
διατάξεις της παραγράφου 2 του άρθρου 1 του Ν. 
2909/2001 (ΦΕΚ90Α'). 

2. Τις προτάσεις των Πανεπιστημίων και των ΤΕΙ, για τη 
λειτουργία νέων τμημάτων, μετονομασίες κ.λ.π, που δια¬ 
βιβάστηκαν στην υπηρεσία μας σε απάντηση του αριθμ. 
Φ.251/115729/Β6/18.10.2004 έγγάφου μας. 

3. Τις διατάξεις του άρθρου 27του Ν. 2081/1992, όπως 
αντικαταστάθηκε από τις διατάξεις της παραγράφου 2α 
του άρθρου 1 του Ν. 2469/1997 (ΦΕΚ38τ. Α'), κατ'εφαρ¬ 
μογή των οποίων βεβαιώνεται ότι από τις διατάξεις της 
παρούσας δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Τροποποιούμε και συμπληρώνουμε τις διατάξεις της υπ’ 
αριθμ. Φ253/Β6/1340/11.5.2001 (ΦΕΚ565-Β) Υπουργικής 
Απόφασης " Πρόσβαση των κατόχων απολυτηρίου Ενιαί¬ 
ου Λυκείου ή άλλου τύπου Λυκείου στην Τριτοβάθμια εκ¬ 
παίδευση" όπως αυτή συμπληρώθηκε και τροποποιήθηκε 
με τις υπ’ αριθμ. Φ253/34612/Β6/3.4.2002 (ΦΕΚ 457 Β'), 
Φ253/28310/Β6/20.3.2003 (ΦΕΚ 388 Β') Φ253/19725/Β6/ 
24.2.2004 Υπουργικές. Αποφάσεις ως ακολούθως : 

Άρθρο 1 

1. Στο εδάφιο I της παραγράφου 2 του άρθρου 1 της 
ανωτέρω απόφασης: 

α) αντικαθίσταται η υφιστάμενη ονομασία του παρακά¬ 
τω τμήματος του Πανεπιστημίου Κύπρου με την νέα ονο¬ 
μασία του ως εξής: 

ι)"ΨΥΧΟΛΟΓΙΑΣ" αντί "ΕΠΙΣΤΗΜΩΝ ΤΗΣ ΑΓΩΓΗΣ (ΨΥ¬ 
ΧΟΛΟΓΙΑ". 

β) προστίθεται το παρακάτω νέο τμήμα στο Πανεπιστη¬ 
μίου Πελοποννήσου: 

ι) "ΦΙΛΟΛΟΓΙΑΣ ΠΕΛΟΠΟΝΝΗΣΟΥ (ΚΑΛΑΜΑΤΑ)" 
γ) προστίθεται το παρακάτω νέο τμήμα στις Στρατιωτι¬ 
κές Σχολές: 

ιι) "ΨΥΧΟΛΟΓΩΝ (ΣΣΑΣ) ΘΕΣΣΑΛΟΝΙΚΗ " 

2) Στο εδάφιο II της παραγράφου 2 του άρθρου 1 της 
παραπάνω απόφασης: 

α) αντικαθίσταται η υφιστάμενη ονομασία των παρακά¬ 
τω τμη μάτω ν των Π ανεπιστη μίων με τη ν νέα ονομασία του 
ως εξής: 

ι)"ΓΕΩΛΟΓΙΑΣ ΚΑΙ ΓΕΩΠΕΡΙΒΑΛΛΟΝΤΟΣ ΑΘΗΝΑΣ" 
αντί "ΓΕΩΛΟΓΙΑΣ ΑΘΗΝΑΣ". 

ιι)"ΣΤΑΤΙΣΤΙΚΗΣ ΚΑΙ ΑΝΑΛΟΓΙΣΤΙΚΩΝ-ΧΡΗΜΑΤΟΟΙ- 
ΚΟΝΟΜΙΚΩΝ ΜΑΘΗΜΑΤΙΚΩΝ ΑΙΓΑΙΟΥ (ΣΑΜΟΣ)" αντί 
"ΣΤΑΤΙΣΤΙΚΗΣ ΚΑΙ ΑΝΑΛΟΓΙΣΤΙΚΗΣ ΕΠΙΣΤΗΜΗΣ ΑΙΓΑΙ¬ 
ΟΥ (ΣΑΜΟΣ)". 

β) αντικαθίσταται η υφιστάμενη ονομασία των παρακά¬ 
τω τμημάτων των ΤΕΙ με την νέα ονομασία τους ως εξής : 

ι) "ΔΑΣΟΠΟΝΙΑΣ ΚΑΙ ΔΙΑΧΕΙΡΙΣΗΣ ΦΥΣΙΚΟΥ ΠΕΡΙΒΑΛ¬ 
ΛΟΝΤΟΣ ΚΑΒΑΛΑΣ (ΔΡΑΜΑ)" αντί "ΔΑΣΟΠΟΝΙΑΣ ΚΑΒΑ¬ 
ΛΑΣ (ΔΡΑΜΑ)" 

ιι) "ΔΑΣΟΠΟΝΙΑΣ ΚΑΙ ΔΙΑΧΕΙΡΙΣΗΣ ΦΥΣΙΚΟΥ ΠΕΡΙΒΑΛ¬ 
ΛΟΝΤΟΣ ΛΑΜΙΑΣ(ΚΑΡΠΕΝΗΣΙ)" αντί "ΔΑΣΟΠΟΝΙΑΣ ΛΑ¬ 
ΜΙΑΣ (ΚΑΡΠΕΝΗΣΙ)" 

ιιι) "ΔΑΣΟΠΟΝΙΑΣ ΚΑΙ ΔΙΑΧΕΙΡΙΣΗΣ ΦΥΣΙΚΟΥ ΠΕΡΙ¬ 
ΒΑΛΛΟΝΤΟΣ ΛΑΡΙΣΑΣ (ΚΑΡΔΙΤΣΑ) 11 αντί "ΔΑΣΟΠΟΝΙΑΣ 
ΛΑΡΙΣΑΣ (ΚΑΡΔΙΤΣΑ)" 

γ) προστίθενται το παρακάτω νέο τμήμα του Πανεπι¬ 
στημίου Δυτικής Μακεδονίας: 

ι) ΜΗΧΑΝΙΚΩΝ ΠΛΗΡΟΦΟΡΙΚΗΣ ΚΑΙ ΤΗΛΕΠΙΚΟΙΝΩ¬ 
ΝΙΩΝ ΔΥΤΙΚΗΣ ΜΑΚΕΔΟΝΙΑΣ (ΚΟΖΑΝΗ) 

3) Στο εδάφιο III της παραγράφου 2 του άρθρου 1 της 
παραπάνω απόφασης: 

α)προστίθεται το παρακάτω νέο τμήμα στο Πανεπιστή¬ 
μιο Πελλοποννήσου: 

ι) ΝΟΣΗΛΕΥΤΙΚΗΣ ΠΕΛΟΠΟΝΝΗΣΟΥ (ΣΠΑΡΤΗ) 

4) Στο εδάφιο IV της παραγράφου 2 του άρθρου 1 της 
παραπάνω απόφασης: 

α) αντικαθίσταται η υφιστάμενη ονομασία των παρακά¬ 
τω τμημάτων των ΤΕΙ με την νέα ονομασία τους ως εξής : 

ι) "ΔΑΣΟΠΟΝΙΑΣ ΚΑΙ ΔΙΑΧΕΙΡΙΣΗΣ ΦΥΣΙΚΟΥ ΠΕΡΙΒΑΛ¬ 
ΛΟΝΤΟΣ ΚΑΒΑΛΑΣ (ΔΡΑΜΑ) 11 αντί "ΔΑΣΟΠΟΝΙΑΣ ΚΑΒΑ¬ 
ΛΑΣ (ΔΡΑΜΑ)" 

ιι) "ΔΑΣΟΠΟΝΙΑΣ ΚΑΙ ΔΙΑΧΕΙΡΙΣΗΣ ΦΥΣΙΚΟΥ ΠΕΡΙΒΑΛ¬ 
ΛΟΝΤΟΣ ΛΑΜΙΑΣ(ΚΑΡΠΕΝΗΣΙ)" αντί "ΔΑΣΟΠΟΝΙΑΣ ΛΑ¬ 
ΜΙΑΣ (ΚΑΡΠΕΝΗΣΙ)" 

ιιι) "ΔΑΣΟΠΟΝΙΑΣ ΚΑΙ ΔΙΑΧΕΙΡΙΣΗΣ ΦΥΣΙΚΟΥ ΠΕΡΙ¬ 
ΒΑΛΛΟΝΤΟΣ ΛΑΡΙΣΑΣ (ΚΑΡΔΙΤΣΑ) 11 αντί "ΔΑΣΟΠΟΝΙΑΣ 
ΛΑΡΙΣΑΣ (ΚΑΡΔΙΤΣΑ)" 

ιν) "ΓΕΩΡΓΙΚΗΣ ΜΗΧΑΝΟΛΟΓΙ ΑΣ ΚΑΙ ΥΔΑΤΙΝΩΝ ΠΟ¬ 
ΡΩΝ ΜΕΣΟΛΟΓΓΙΟΥ" αντί "ΓΕΩΡΓΙΚΩΝ ΜΗΧΑΝΩΝ ΚΑΙ 
ΑΡΔΕΥΣΕΩΝ ΜΕΣΟΛΟΓΓΙΟΥ" 
ν) "ΦΩΤΟΓΡΑΦΙΑΣ ΚΑΙ ΟΠΤΙΚΟΑΚΟΥΣΤΙΚΩΝ ΤΕΧΝΩΝ 
ΑΘΗΝΑΣ" αντί "ΦΩΤΟΓΡΑΦΙΑΣ ΑΘΗΝΑΣ" 

β) προστίθενται το παρακάτω νέο τμήμα στο Πανεπι¬ 
στήμιο Δυτικής Μακεδονίας: 


ι) ΜΗΧΑΝΙΚΩΝ ΠΛΗΡΟΦΟΡΙΚΗΣ ΚΑΙ ΤΗΛΕΠΙΚΟΙΝΩ¬ 
ΝΙΩΝ ΔΥΤΙΚΗΣ ΜΑΚΕΔΟΝΙΑΣ (ΚΟΖΑΝΗ) 

γ) προστίθενται το παρακάτω νέο τμήμα στο Πανεπι¬ 
στήμιο Κύπρου: 
ιι) ΑΡΧΙΤΕΚΤΟΝΙΚΗΣ ΚΥΠΡΟΥ 
δ) προστίθενται τα παρακάτω νέα τμήματα των ΤΕΙ: 
ι) ΤΕΧΝΟΛΟΓΙΑΣ ΠΛΗΡΟΦΟΡΙΚΗΣ ΚΑΙ ΤΗΛΕΠΙΚΟΙΝΩ¬ 
ΝΙΩΝ ΚΑΛΑΜΑΤΑΣ (ΣΠΑΡΤΗ) 
ιι) ΑΝΑΚΑΙΝΙΣΗΣ ΚΑΙ ΑΠΟΚΑΤΑΣΤΑΣΗΣ ΚΤΙΡΙΩΝ ΛΑ¬ 
ΡΙΣΑΣ (ΤΡΙΚΑΛΑ) 

ιιι) ΤΕΧΝΟΛΟΓΙΑΣ ΤΡΟΦΙΜΩΝ ΛΑΡΙΣΑΣ (ΚΑΡΔΙΤΣΑ) 

5) Στο εδάφιο V της παραγράφου 2 του άρθρου 1 της 
παραπάνω απόφασης: 

α) προστίθενται το παρακάτω νέο τμήμα στο Πανεπι¬ 
στήμιο Στερεός Ελλάδας: 

ι) ΠΕΡΙΦΕΡΕΙΑΚΗΣ ΟΙΚΟΝΟΜΙΚΗΣ ΑΝΑΠΤΥ¬ 
ΞΗΣ ΣΤΕΡΕΑΣ ΕΛΛΑΔΑΣ (ΛΕΙΒΑΔΙΑ) 

β) προστίθενται το παρακάτω νέο τμήμα στο Πανεπι¬ 
στήμιο Κύπρου 

ι) ΔΙΕΘΝΩΝ ΚΑΙ ΕΥΡΩΠΑΪΚΩΝ ΟΙΚΟΝΟΜΙΚΩΝ ΣΠΟΥ¬ 
ΔΩΝ 

γ) αντικαθίσταται η υφιστάμενη ονομασία των παρακά¬ 
τω τμημάτων των ΤΕΙ με την νέα ονομασία του ως εξής : 

ι) "ΔΙΟΙΚΗΣΗΣ ΕΠΙΧΕΙΡΗΣΕΩΝ ΚΡΗΤΗΣ (ΗΡΑΚΛΕΙΟ) 11 
αντί "ΣΥΝΕΤΑΙΡΙΣΤΙΚΩΝ ΟΡΓΑΝΩΣΕΩΝ ΚΑΙ ΕΚΜΕΤΑΛ¬ 
ΛΕΥΣΕΩΝ ΚΡΗΤΗΣ (ΗΡΑΚΛΕΙΟ)" 

ιι) "ΔΗΜΟΣΙΩΝ ΣΧΕΣΕΩΝ ΚΑΙ ΕΠΙΚΟΙΝΩΝΙΑΣ ΙΟΝΙΩΝ 
ΝΗΣΩΝ (ΑΡΓΟΣΤΟΛΙ)" αντί "ΤΟΥΡΙΣΤΙΚΩΝ ΕΠΙΧΕΙΡΗΣΕ¬ 
ΩΝ ΙΟΝΙΩΝ ΝΗΣΩΝ (ΑΡΓΟΣΤΟΛΙ) 
δ) προστίθενται το παρακάτω νέο τμήμα στο ΤΕΙ Χαλκί¬ 
δας: 

ι) ΔΙΟΙΚΗΣΗΣ ΣΥΣΤΗΜΑΤΩΝ ΕΦΟΔΙΑΣΜΟΥ (ΘΗΒΑ) 

6. Η περίπτωση ιι της παραγράφου 1 του άρθρου 10 της 
ανωτέρω απόφασης διαγράφεται και αντικαθίσταται ως 
ακολούθως: 

"ιι )Τον Προϊστάμενο της Διεύθυνσης Λειτουργικής 
Ανάπτυξης Πληροφοριακών Συστημάτων ή της Διεύθυν¬ 
σης Λειτουργικών Υποδομών Πληροφορικής και νέων Τε¬ 
χνολογιών ή άλλο υπάλληλο του ΥΠ.Ε.Π.Θ με βαθμό Α'" 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 15 Μαρτίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. οικ. 241446 (5) 

Τροποποίηση της 241352/10.2.2005 απόφασης Υπ. Αγρο¬ 
τικής Ανάπτυξης και Τροφίμων Έγκριση επιχειρήσεων 
μεταποίησης Βιομηχανικής τομάτας περιόδου 
2005/2006. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθ. 22 παρ. 3 του Ν. 992/79 "Περί 
οργανώσεως των Διοικητικών Υπηρεσιών για την εφαρ¬ 
μογή της Συνθήκης Προσχώρησης της Ελλάδος στις ΕΚ 
κ.λπ.". 

2. Τις διατάξεις των Καν (ΕΚ) 2201/1996, 2699/2000 και 
1535/2003, όπως ισχύουν. 

3. Την υπ’ αριθμ. 252431/11.05.2004 Κοινή Υπουργική 
Απόφαση "Παραγωγή και διάθεση βιομηχανικής τομάτας 

περιόδου 2004/2005 και εφεξής 11 (ΦΕΚ757/Β/21.5.2004), 
όπως τροποποιήθηκε και ισχύει. 

4. Την αντικειμενική δυσκολία που εμφανίσθηκε σε ορι¬ 
σμένες επιχειρήσεις της υπ’ αριθμ. 241352/ 10.02.2005 
Απόφασης Υπουργού Αγροτικής Ανάπτυξης και Τροφί¬ 
μων για συμπλήρωση των δικαιολογητικών. 

5. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη σε βάροςτου Κρατικού Προ¬ 
ϋπολογισμού, αποφασίζουμε: 

1. Παρατείνεται η ημερομηνία της παρ. 2 της υπ’ αριθμ. 
241352/10.2.2005 Απόφασης Υπουργού Αγροτικής Ανά¬ 
πτυξης και Τροφίμων (ΦΕΚ 171 /Β/10.02.2005) για την 
προσκόμιση των περιγραφομένων σ’ αυτήν δικαιολογητι- 
κών μέχρι 15 Ιουνίου 2005 για τις παρακάτω επιχειρήσεις. 

1. ΚΩΠΑΪΣ ΑΒΕΕ ΤΡΟΦΙΜΩΝ & ΠΟΤΩΝ- ΝΟΜΟΣ ΒΟΙΩ¬ 
ΤΙΑΣ 

2. ΕΛΒΑΚΟ ΑΕ- ΝΟΜΟΣ ΚΑΡΔΙΤΣΑΣ 

3. ΜΑ5Τ ΡΟΟΩ5 ΑΒΕΕΕ - ΝΟΜΟΣ ΜΑΓΝΗΣΙΑΣ 

2. Η εγκριθείσα μεταποιητική επιχείρηση "ΑΦΟΙ 
ΧΡΙΣΤΟΔΟΥΛΟΥ ΑΕ" αντικαθίσταται από την μεταποιητι¬ 
κή επιχείρηση "ΒΙΤΟΜ ΑΒΕΕ". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2005 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 
-*- 

Αριθ. ΥΠΠΟ/ΔΙΝΕΣΑΚ/70200/1689 (6) 

Χαρακτηρισμός ως μνημείου του Πειραματικού Σχολείου 
του Πανεπιστημίου Θεσσαλονίκης, έργο του Ελληνα 
αρχιτέκτονα Δ. Πικιώνη (1935) επί των οδών Δελμού- 
ζου, Αγ. Σοφίας, Ολύμπου και Πλάτωνος στη Θεσσα¬ 
λονίκη. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Εχοντας υπόψη: 

1. Τις διατάξεις α) Του Ν. 1558/1985 "Περί Κυβέρνησης 


και Κυβερνητικών Οργάνων που δημοσιεύθηκε στοΦ.Ε.Κ. 
137/Α/26.7.1985". 

β) του Ν. 3028/2002 "Για την προστασία των Αρχαιοτή¬ 
των και εν γένειτης Πολιτιστικής Κληρονομιάς" 

γ) του Ν. 2039/1992 "Περί Κύρωσης της Σύμβασης για 
την προστασία της αρχιτεκτονικής Κληρονομιάς της Ευ¬ 
ρώπης ΦΕΚ.61/Α/13.4.1992) δ) του Π.Δ. 191/2003 "Περί 
Οργανισμού του ΥΠ.ΠΟ." 

2. Την υπ’ αριθμ. 133/24.3.2004 Απόφαση του Πρωθυ¬ 
πουργού και Υπουργού Πολιτισμού "Περί ανάθεσης 
άσκησης αρμοδιοτήτων στην Αναπληρωτή Υπουργό Πο¬ 
λιτισμού Φάνη Πάλλη - Πετραλιά και στους Υφυπουργούς 
Γεώργιο Ορφανό και Πέτρο Τατούλη" (ΦΕΚ 527/Β/ 
24.5.2004), όπως διορθώθηκε στο (ΦΕΚ558/Β/2.4.2004). 

3. Την εισήγηση της Εφορείας Νεωτ. Μνημείων Κεντρι¬ 
κής Μακεδονίας καθώς και τα λοιπά στοιχεία του φακέ¬ 
λου. 

4. Την ομόφωνη γνωμοδότηση του Τοπικού Συμβουλίου 
Μνημείων Κεντρικής Μακεδονίας με αριθμό 328/ 
12.8.2004, αποφασίζουμε: 

Χαρακτηρίζουμε ως μνημεία, σύμφωνα με τις διατάξεις 
του Ν. 3028/2002, το Πειραματικό Σχολείο του" Πανεπι¬ 
στημίου Θεσσαλονίκης (1935) έργο του Ελληνα αρχιτέ¬ 
κτονα Δ. Πικιώνη, διότι με την μοναδική του αρχιτεκτονική 
του μορφολογία, συνδέει μετρόπο ιδανικό διδάγματα της 
Μακεδονικής αρχιτεκτονικής με τις επιταγές του μοντέρ¬ 
νου κινήματος όπως αυτό εκφράσθηκε μεσοπολεμικά με 
τον Μπαουχάους και το "Αρτ-ντεκώ". 

Ως όριο προστασίας ορίζονται, τα όρια του κτίσματος 
και της αυλής επίτων οδών Δελμούζου, Αγ. Σοφίας, Ολύ¬ 
μπου και Πλάτωνος όπως αυτά εμφανίζονται με τα γράμ¬ 
ματα ΑΒΓΔΑ στο επισυναπτόμενο τοπογραφικό διάγραμ¬ 
μα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 2005 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 




4142 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4143 


Αριθ.3211 (7) 

Επιτροπή Προσφυγών 

Ο ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1) Το Ν. 1558/1985 "Κυβέρνηση και κυβερνητικά όργα¬ 
να" (Α7 137) όπως ισχύει σήμερα. 

2) Το Π.Δ. 121/2004 (Α784) Διορισμός Υπουργών και 
Υφυπουργών. 

3) Το Π.Δ. 122/2004 (Α7 85) Ανασύσταση του Υπουργεί¬ 
ου Τουρισμού 

4) Το Π.Δ. 123/2004 (Α786) Διορισμός Υπουργού, Ανα¬ 
πληρωτή Υπουργού και Υφυπουργών. 

5) Το Ν. 3270/2004 "Αρμοδιότητεςτου Υπουργείου Του¬ 
ριστικής Ανάπτυξης και θέματα τουρισμού" (Α' 187). 

7) Την διάταξη της παραγρ. 6 περιπτ. (δ) του άρθρου 4 
του Ν. 3270/2004, αποφασίζουμε: 

1. Συστήνουμε διαρκή πενταμελή Επιτροπή με έδρα το 
Υπουργείο Τουριστικής Ανάπτυξης, αποτελούμενη από 
τους: 

• Ευθύμιο Αποστολόπουλο ως Πρόεδρο με αναπληρω¬ 
τή τον Γεώργιο Μάσβουλα 

• Αναστασία Μαρκάτου με αναπληρώτρια την Ευγενία 
Σπυροπούλου 

• Μιχάλη Ζωάκο με αναπληρωτή τον Παναγιώτη Κολο¬ 
βό 

• Ελευθερία Κουτσαυτάκη με αναπληρώτρια την Αγγε¬ 
λική Κρότση. 

• Ένα εκπρόσωπο του κατά περίπτωση συλλογικού 
επαγγελματικού φορέα στην σφαίρα δραστηριοτήτων 
του οποίου δραστηριοποιείται η προσφεύγουσα επιχεί- 
ρηση. 

Γραμματέας της επιτροπής ορίζεται η Λίντα-Μαρία Μπι- 
λιμπάση με αναπληρώτρια την Σουζάνα Σαμιώτη. 

2. Έργο της Επιτροπής η εξέταση προσφυγών κατά δι¬ 
οικητικών κυρώσεων που επιβάλλονται από τον Ε.Ο.Τ., 
σήμφωνα με όσα αναφέρονται στην παράγραφο 6 περίπτ. 
(δ) του άρθρου 4 του Ν. 3270/2004. 

3. Η αμοιβή των μελών της ανωτέρω επιτροπής θα κα- 
θορισθεί με μεταγενέστερη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθ. 102832 (8) 

Σύσταση Νομικού Προσώπου στο Δήμο Αθηναίων Ν. Ατ¬ 
τικής με την επωνυμία «Δήμος Αθηναίων- Εθνικός Κή¬ 
πος» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Φ.Ε.Κ. Α'231) «Δημοτικός και Κοινοτικός Κώδικας» (άρ¬ 
θρο 14 Ν. 2399/1996 -Ν. 2503/1997). 

2. Το άρθρο 25 του Ν. 3274/2004 «Οργάνωση και λει¬ 
τουργία των ΟΤΑ πρώτου και δευτέρου βαθμού» (ΦΕΚ 
195 Α), σύμφωνα με το οποίο παραχωρήθηκε δωρεάν, κα¬ 
τά χρήση, για διάρκεια ενενήντα (90) ετών στο Δήμο Αθη¬ 
ναίων ο Εθνικός Κήπος. 


3. Την υπ’ αριθμ. οικ. 16978/12.11.2003 απόφαση του 
Γενικού Γραμματέα Περιφέρειας Αττικής, ΦΕΚ 1693/ 
18.11.2003 τ.Β'. «Μεταβίβαση αρμοδιοτήτων και εξου¬ 
σίας υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» 
αποφάσεων, εγγράφων και άλλων πράξεων στον Γ ενικό 
Διευθυντή Περιφέρειας, στους προϊστάμενους των Διευ¬ 
θύνσεων Αυτοδιοίκησης - Αποκέντρωσης, Τοπικής Αυτο¬ 
διοίκησης και Διοίκησης Αν. Αττικής - Δυτ. Αττικής - Πει¬ 
ραιώς και στους Προϊσταμένους των τμημάτων των Διευ¬ 
θύνσεων αυτών». 

4. Την υπ’ αριθμ. 424/ 2005 απόφαση του Δημοτικού 
Συμβουλίου του Δήμου Αθηναίων για σύσταση Νομικού 
Προσώπου με την επωνυμία «Δήμος Αθηναίων- Εθνικός 
Κήπος», αποφασίζουμε 

1. Συστήνουμε στο Δήμο Αθηναίων του Νομού Αττικής 
Νομικό Πρόσωπο με την επωνυμία: «Δήμος Αθηναίων- 
Εθνικός Κήπος», το οποίο διέπεται από τις διατάξεις του 
άρθρου 203του Π.Δ/τος410/95. 

2. ΣΚΟΠΟΣ του Νομικού Προσώπου είναι η καλύτερη 
οργάνωση της Δημοτικής Υπηρεσίας για τη διοίκηση, δια¬ 
χείριση, εκμετάλλευση, συντήρηση, βελτίωση της βλά¬ 
στησης, φύλαξη και γενικά την προστασία του Εθνικού 
Κήπου, που παραχωρήθηκε δωρεάν κατά χρήση στο Δή¬ 
μο Αθηναίων για 90 χρόνια, σύμφωνα με τη διάταξη και 
τους όρους του άρθρου 25 του Ν. 3274/2004 

3. ΈΔΡΑ. 

Έδρα του Νομικού Προσώπου είναι ο Δήμος Αθηναίων.. 

4. ΠΟΡΟΙ: 

α) Η ετήσια επιχορήγηση του κράτους, μέσω του προϋ¬ 
πολογισμού του Δήμου Αθηναίων 

β) Κάθε είδους συνδρομές, εισφορές, δωρεές, χορη¬ 
γίες, κληρονομιές και κληροδοσίες. 

γ) Εισπράξεις από το αντίτιμο των πραγμάτων ή των 
υπηρεσιών που παρέχονται από το Νομικό Πρόσωπο. 

δ) Πρόσοδοι από τη δική του περιουσία. 

ε) Σε έκτακτες περιπτώσεις επιχορήγηση από το Δήμο 
Αθηναίων. 

5. ΔΙΟΙΚΗΣΗ. 

Το Διοικητικό Συμβούλιο αποτελείται από έντεκα μέλη, 
τα οποία μαζί με τους αναπληρωτές τους, ορίζονται από 
το Δημοτικό Συμβούλιο. 

-Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος αιρετό ή μη που ορίζεται από αυτόν 

Μέλη του Διοικητικού Συμβουλίου είναι δημοτικοί σύμ¬ 
βουλοι και δημότες ή κάτοικοι που έχουν ανάλογη επαγ¬ 
γελματική ή κοινωνική δράση, η ειδικές γνώσεις σχετικές 
με το σκοπό του Νομικού Προσώπου. 

Η θητεία των μελών του Διοικητικού Συμβουλίου ορίζε¬ 
ται με την απόφαση του Δημοτικού Συμβουλίου. Το Διοι¬ 
κητικό Συμβούλιο εκλέγει ένα από τα μέλη του ως αντι¬ 
πρόεδρο, ο οποίος αναπληρώνει τον Πρόεδρο. 

- Η Εκτελεστική Επιτροπή, που έχει τις αρμοδιότητες 
της Δημαρχιακής Επιτροπής, αποτελείται από τον Πρόε¬ 
δρο ή Αντιπρόεδρο και δύο μέλη του Διοικητικού Συμ¬ 
βουλίου που εκλέγονται από αυτό μόλις καταρτιστεί σε 
σώμα μαζί με δύο αναπληρωματικά μέλη. 

-Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

-Κάλυψη δαπάνης 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Αθηναίων 
και του Νομικού αυτού Προσώπου μη δυνάμενη να υπολο- 

γιστεί επακριβώς, πέραν των προβλεπόμενων σύμφωνα με 
την διάταξη της παραγράφου 9 του άρθρου 25 του Ν. 
3274/2004 επιβαρύνσεων του προϋπολογισμού του 
ΥΠΕΣΔΔΑγιατηνενγένει διαχείριση του Εθνικού Κήπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2005 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 1941 (9) 

Αποζημίωση μελών, εισηγητή και γραμματέα Δημοτικής 
επιχείρησης Ύδρευσης - Αποχέτευσης Ηράκλειας Ν. 
Σερρών και ορισμός του αντιπροέδρου σε πλήρη απα¬ 
σχόληση. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/1980 
"Περί κινήτρων για την ίδρυση επιχειρήσεων ύδρευσης 
και αποχέτευσης" όπως αντικαταστάθηκαν με τις όμοιες 
του άρθρου 8 παρ. 9 του Ν. 2839/2000. 

2. Την υπ’ αριθμ. 5631/26.7.2000 απόφασή μας "Μετα¬ 
βίβαση εξουσίας με υπογραφή "Με εντολή Γ ενικού Γ ραμ¬ 
ματέα". 

3. Την υπ’ αριθμ. 2/2005 απόφαση - πρόταση του Διοι¬ 
κητικού Συμβουλίου της Δημοτικής Επιχείρησης Ύδρευ¬ 
σης και Αποχέτευσης Δήμου Ηράκλειας . 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
της επιχείρησης ύψους 18.0006 για το έτος 2005, για την 
οποία έχει εγγράφει ανάλογη πίστωση στον προϋπολογι¬ 
σμό αυτής και στον Κ.Α. 61 -01.Τα επόμενα έτη προβλέ- 
πεται να προκληθεί εις βάρος των προϋπολογισμών της 
επιχείρησης , δαπάνη ύψους 18.0006 για κάθε ένα έτος , 
για την οποία θα εγγραφούν σχετικές πιστώσεις στους 
ανάλογους κωδικούς των προϋπολογισμών αυτών, απο¬ 
φασίζουμε: 

1. Καθορίζουμε την αποζημίωση των μελών, του ειση¬ 
γητή καιτου γραμματέα του Δ.Σ. της Επιχείρησης Ύδρευ¬ 
σης και Αποχέτευσης Δήμου Ηράκλειας του Ν. Σερρών 
για την συμμετοχή τους σε συνεδριάσεις σε 656 ανά συ¬ 
νεδρίαση. 

Οαριθμόςτωνσυνεδριάσεωνγιατις οποίες μπορούν να 
αποζημιωθούν, μπορεί να ανέλθει σε τρεις (3) τον μήνα 
που θα πραγματοποιούνται εκτός των ωρών εργασίας 
των υπηρεσιών της επιχείρησης και μέχρι πέντε (5) ώρες 
κάθε συνεδρίαση. 

2. Ορίζουμετον Αντιπρόεδρο της ανωτέρω επιχείρησης 
σε πλήρη απασχόληση στην επιχείρηση με τις ακόλουθες 
αρμοδιότητες: 

α) Διοικητική επιμέλεια των υποθέσεων και των συμφε¬ 
ρόντων της επιχείρησης σε Διοικητικά και Τεχνικά θέμα¬ 
τα. 

β) Στρατηγικό σχεδίασμά της επιχείρησης λογοδοτώ¬ 
ντας για τις αποφάσεις του στο Δ.Σ. της επιχείρησης. 

Η αμοιβή του ανωτέρω καθορίζεται στο ποσό των 
1.329,17 € μηνιαίως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 24 Φεβρουάριου 2005 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 1735 (10) 

Καθιέρωση υπερωριακής με αμοιβή εργασίας υπαλλή¬ 
λων Δ/νσης Υγείας Ν.Α Αιτωλ/νίας κατά το έτος 2005. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: 

1. Τις διατάξεις του Π.Δ. 30/1996 "Κώδικας Ν .Α.", 

2. Τις διατάξεις του αρθ. 15Ν.2503/1997 "Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις". 

3. Τις διατάξεις του αρθ. 16 του Ν. 3205/2003 "Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.ΔκαιΟ.Τ.Α., μονίμωνστελεχώντων Ενόπλων 
Δυνάμεων, και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συ¬ 
ναφείς διατάξεις" (ΦΕΚ297/τ.Α'/23.12.2003). 

4. Τις διατάξειςτου αρθ. 15του Ν. 2592/1998. 

5. Τις διατάξεις του αρθ. 35 του Ν. 2738/1999 "Συλλογι¬ 
κές Διαπραγματεύσεις στη Δημόσια Διοίκηση, μονιμοποι¬ 
ήσεις συμβασιούχων αορίστου χρόνου και άλλες διατά¬ 
ξεις" (ΦΕΚ 180/τ.Α'/9.9.1999). 

6. Επειδή το προσωπικό δεν επαρκεί για τις πραγματι¬ 
κές ανάγκες της Υπηρεσίας (δειγματοληψίες υδάτων, αν¬ 
θυγιεινές εστίες, άδειες καταστημάτων κ.λπ) κρίνεται 
απαραίτητη η υπερωριακή εργασία κατά τις απογευματι¬ 
νές ώρες συνολικού αριθμού ωρών 4000, ποσού 22.000 
ευρώ που θα καλυφθεί από εγγεγραμμένη πίστωση του 
προϋπολογισμού της Δ/νσης Υγείας Ν.Α. Αιτ/νίας στον 
ΚΑΕ 0511 του ΕΦ151, αποφασίζουμε: 

Εγκρίνουμε την καθιέρωση υπερωριακής εργασίας 
απογευματινής, νυχτερινής, Κυριακών και εξαιρέσιμων 
πέραν του κανονικού ωραρίου εργασίας για το 2005 ως 
ακολούθως: 

Υπηρεσία Αριθμ. υπαλλήλων Ώρες απασχόλησης 

Δ/νση Υγείας & Δημόσιας 

Υγιεινής Ν.Α. Αιτ/νίας 26 4000 

Η δαπάνη που θα προκληθεί δεν μπορεί να υπερβεί τις 
πιστώσεις που έχουν εγγράφει στον προϋπολογισμό κά¬ 
θε Δ/νης για τον σκοπό αυτό. Αύξηση ή νέα εγγραφή σχε¬ 
τικών πιστώσεων με μεταφορά κονδυλίων από άλλες κα¬ 
τηγορίες δαπανών δεν επιτρέπεται να γίνει. Επίσης δεν 
επιτρέπεται για το χρονικό διάστημα καταβολής των υπε¬ 
ρωριών η είσπραξη άλλου ποσού από τον ίδιο ή άλλο φο¬ 
ρέα για την ίδια αιτία καθώς και όταν ο υπάλληλος απού¬ 
σιασε με αναρρωτική άδεια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου 9 Μαρτίου 2005 

Ο Νομάρχης 
ΔΗΜΗΤΡΗΣ ΣΤΑΜΑΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




